text: Studenter: Husk at vognen til studenterkørsel skal være godkendt
  17 juni 2014 kl. 12.13
  Om et øjeblik springer studenterne ud. Derfor skal studenterne sikre sig, at de kører i sikre vogne til studenterkørslen, lyder det fra Trafikstyrelsen.
  For det første skal vognen være synet og godkendt til kørsel med studenter, oplyser Trafikstyrelsen.
  Dernæst skal politiet godkende kørslen.
  Vicedirektør i Trafikstyrelsen Keld Ludvigsen siger, at det selvfølgelig er chaufføren, der skal få vognen synet og skaffe kørselstilladelsen.
  - Men det vil selvfølgelig være smart, hvis studenterne lige ser, at politiets tilladelse er på plads, inden de tager af sted, siger Keld Ludvigsen.
  